दिल्ली शराब घोटाले प्रवर्तन निदेशालय (ईडी) गुरुवार 9 मार्च को तेलंगाना के मुख्यमंत्री के चंद्रशेखर राव की बेटी के. कविता से पूछताछ कर सकता है।
 पिछली बार भारत राष्ट्र समिति (बीआरएस) के नेता से इस मामले में 12 दिसंबर को हैदराबाद में सीबीआई ने सात घंटे से अधिक समय तक पूछताछ की थी। ईडी शराब घोटाले से जुड़े मनी लॉन्ड्रिंग के आरोपों की जांच कर रहा है।
 के. कविता को यह समन हैदराबाद के कारोबारी अरुण रामचंद्र पिल्लई को 13 मार्च तक ईडी की हिरासत में और शराब कारोबारी अमनदीप ढल को 21 मार्च तक न्यायिक हिरासत में भेजे जाने के एक दिन बाद आया है।
 ईडी ने आरोप लगाया है कि कविता "साउथ कार्टेल" का हिस्सा हैं, जिसे दिल्ली शराब नीति मामले में रिश्वत से फायदा हुआ। लेकिन समन का जोरदार जवाब देते हुए, कविता ने आरोपों को खारिज कर दिया और कहा कि वह कानूनी राय लेंगी।
 उन्होंने एक बयान में कहा, कानून का पालन करने वाली नागरिक के रूप में, मैं जांच एजेंसियों के साथ पूरा सहयोग करूंगी। हालांकि, धरने और पूर्व निर्धारित कार्यक्रमों के कारण, मैं इसमें शामिल होने की तारीख पर कानूनी राय लूंगी।
 मैं दिल्ली के सत्ता के सौदागरों को यह भी याद दिला दूं कि तेलंगाना दमनकारी जनविरोधी शासन के आगे कभी नहीं झुका है और न कभी झुकेगा। हम लोगों के अधिकारों के लिए निडर होकर और मजबूती से लड़ेंगे।
 केजरीवाल सरकार दिल्ली की नई शराब नीति नवंबर 2021 में लाई थी। लेकिन मोदी सरकार के प्रतिनिधि उपराज्यपाल वीके सक्सेना द्वारा नई शराब नीति की सीबीआई जांच की सिफारिश के बाद केजरीवाल सरकार ने नई शराब नीति वापस लेकर पुरानी को लागू कर दिया था।
 ईडी और सीबीआई दोनों ने आरोप लगाया है कि "साउथ कार्टेल" लॉबी से रिश्वत के साथ-साथ शराब नीति को संशोधित करते समय कई अनियमितताएं की गईं। इस कर्टेल में कथित तौर पर के. कविता, मगुनता श्रीनिवासलु रेड्डी, आंध्र प्रदेश की सत्तारूढ़ वाईएसआर कांग्रेस के एक सांसद और अरबिंदो फार्मा के शरत रेड्डी शामिल थे।
 इसी मामले में एक अन्य आरोपी आप नेता और दिल्ली के पूर्व उपमुख्यमंत्री मनीष सिसोदिया को सीबीआई अदालत ने 20 मार्च तक 14 दिन की न्यायिक हिरासत में भेजा है। सिसोदिया को तिहाड़ जेल में रखा गया है।
 
दिल्ली शराब घोटाले प्रवर्तन निदेशालय गुरुवार नौ मार्च को तेलंगाना के मुख्यमंत्री के चंद्रशेखर राव की बेटी के. कविता से पूछताछ कर सकता है। पिछली बार भारत राष्ट्र समिति के नेता से इस मामले में बारह दिसंबर को हैदराबाद में सीबीआई ने सात घंटे से अधिक समय तक पूछताछ की थी। ईडी शराब घोटाले से जुड़े मनी लॉन्ड्रिंग के आरोपों की जांच कर रहा है। के. कविता को यह समन हैदराबाद के कारोबारी अरुण रामचंद्र पिल्लई को तेरह मार्च तक ईडी की हिरासत में और शराब कारोबारी अमनदीप ढल को इक्कीस मार्च तक न्यायिक हिरासत में भेजे जाने के एक दिन बाद आया है। ईडी ने आरोप लगाया है कि कविता "साउथ कार्टेल" का हिस्सा हैं, जिसे दिल्ली शराब नीति मामले में रिश्वत से फायदा हुआ। लेकिन समन का जोरदार जवाब देते हुए, कविता ने आरोपों को खारिज कर दिया और कहा कि वह कानूनी राय लेंगी। उन्होंने एक बयान में कहा, कानून का पालन करने वाली नागरिक के रूप में, मैं जांच एजेंसियों के साथ पूरा सहयोग करूंगी। हालांकि, धरने और पूर्व निर्धारित कार्यक्रमों के कारण, मैं इसमें शामिल होने की तारीख पर कानूनी राय लूंगी। मैं दिल्ली के सत्ता के सौदागरों को यह भी याद दिला दूं कि तेलंगाना दमनकारी जनविरोधी शासन के आगे कभी नहीं झुका है और न कभी झुकेगा। हम लोगों के अधिकारों के लिए निडर होकर और मजबूती से लड़ेंगे। केजरीवाल सरकार दिल्ली की नई शराब नीति नवंबर दो हज़ार इक्कीस में लाई थी। लेकिन मोदी सरकार के प्रतिनिधि उपराज्यपाल वीके सक्सेना द्वारा नई शराब नीति की सीबीआई जांच की सिफारिश के बाद केजरीवाल सरकार ने नई शराब नीति वापस लेकर पुरानी को लागू कर दिया था। ईडी और सीबीआई दोनों ने आरोप लगाया है कि "साउथ कार्टेल" लॉबी से रिश्वत के साथ-साथ शराब नीति को संशोधित करते समय कई अनियमितताएं की गईं। इस कर्टेल में कथित तौर पर के. कविता, मगुनता श्रीनिवासलु रेड्डी, आंध्र प्रदेश की सत्तारूढ़ वाईएसआर कांग्रेस के एक सांसद और अरबिंदो फार्मा के शरत रेड्डी शामिल थे। इसी मामले में एक अन्य आरोपी आप नेता और दिल्ली के पूर्व उपमुख्यमंत्री मनीष सिसोदिया को सीबीआई अदालत ने बीस मार्च तक चौदह दिन की न्यायिक हिरासत में भेजा है। सिसोदिया को तिहाड़ जेल में रखा गया है।